Падчас першых трох заняткаў праграмы “Што такое музей?”, “Зямля і неба ў касцюме чалавека”, “Чарадзейныя памочнікі” (заняткі праводзіць Л.Д. Раманава) адбываецца першаснае знаёмства дзяцей з экспазіцыямі музея, уводзіны ў свет знаёмых і незнаёмых “чарадзейных” рэчаў. Дзеці вучацца распазнаваць адметнасць, прызначэнне прадметаў, іх касмалагічны сэнс. Такім чынам, падчас самых першых тэм заняткаў дзякуючы азнаямленню з мясцовымі казкамі, песнямі, загадкамі, рэчамі побыту адбываецца далучэнне да этнакультурнага выхавання.